Diari Oficial de la Generalitat Valenciana


Sumari del DOGV 8839, del 19-06-2020 (2020/4433)

RESOLUCIÓ de 10 de juny de 2020, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al capítol 4, en el programa 612.10, Finançament i fons europeus, per a l'habilitació d'una línia de subvenció de concessió directa d'una línia de subvenció de concessió directa 168.1.c per import 37.912 euros (exp. 06.011/20-058).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8839

Data del DOGV
:   19-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4433


Data del document
:   10-06-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 10 de juny de 2020, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al capítol 4, en el programa 612.10, Finançament i fons europeus, per a l'habilitació d'una línia de subvenció de concessió directa d'una línia de subvenció de concessió directa 168.1.c per import 37.912 euros (exp. 06.011/20-058). [2020/4433]  
  
La Generalitat participa des de 1987 en el desenvolupament del programa Eurodissea, creat l'any 1985, com un programa d'intercanvi que ofereix pràctiques de tres a set mesos a l'estranger, als joves que estan buscant treball i que tinguen de 18 a 30 anys, i els proporciona experiència professional.  
L'Organització Mundial de la Salut va declarar, el passat 11 de març, pandèmia internacional l'emergència sanitària global ocasionada per la Covid-19. A la vista de les circumstàncies, en la reunió del comité de pilotatge del programa Eurodissea del 13 de març, es va acordar suspendre el programa fins a un altre avís, paralitzar l'enviament i acolliment de joves i recomanar als joves desplaçats el retorn al seu lloc de procedència al més prompte possible, en la mesura que siga possible. Per haver-se declarat l'estat d'alarma en tot el territori nacional pel Reial decret 463/2020, de 14 de març, part dels joves participants han hagut de romandre a la Comunitat Valenciana, alhora que alguns participants valencians no han pogut tornar i segueixen en altres regions europees, l'impacte d'aquestes circumstàncies excepcionals i la dificultat de mantindre l'execució de les pràctiques laborals objecte del programa ha deixat aquests joves en situació de vulnerabilitat econòmica.  
  
Per l'excepcionalitat de la situació, i per donar-se raons d'interés social i humanitari, el passat 17 d'abril es va aprovar el Decret 50/2020 del Consell, d'aprovació de les bases reguladores i convocatòria de concessió d'ajudes a persones beneficiàries del programa Eurodissea per la crisi sanitària per la Covid-19. Les ajudes es concediran de manera directa, en aplicació del que es preveu en l'article 22.2.c de la Llei 38/2003, i l'article 168.1.C de la Llei 1/2015, de 6 de febrer, de la Generalitat, i segons estableix l'article 3 d'aquest decret, a càrrec de la línia de subvenció que s'habilite en l'annex de transferències i subvencions corrents del programa 612.10, Finançament i fons europeus.  
  
A fi d'habilitar la corresponent línia de subvenció i dotar-la amb 37.912 euros, es proposa transferir crèdits des del capítol 2 del programa en la dotació del qual s'inclouen les despeses pels contractes que presten assistència tècnica als joves (allotjament, idiomes, immersió cultural, etc.), així com les despeses d'assistència tècnica en el marc dels eixos 1 i 8 del programa operatiu regional Fons Social Europeu CV cofinançat en un 50% per aquest fons. Per part de la Direcció General de Projectes i Fons Europeus s'indica que, si bé part de la minoració del capítol 2 correspon a aportació del FSE i la línia que s'inclou no tindrà cofinançament, això no compromet l'execució de l'assistència tècnica.  
  
A aquest efecte i d'acord amb el que es preveu en els articles 168.1.c de la Llei 1/2015, d'hisenda pública, del sector públic instrumental i subvencions, i 21 i 24 de la Llei 10/2019, de pressupostos de la Generalitat per a l'exercici 2020, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en l'aplicació 64.66.86.986.42. 2 per import de 37.912 euros.  
  
Segon  
S'autoritza un augment de crèdit en l'aplicació 27.30.18.530.99.7 per import de 37.912 euros i destinar aquest import a la inclusió d'una nova línia de subvenció, per a donar cobertura a les ajudes que estableix el Decret 50/2020 del Consell, amb les dades que es detallen a continuació:  
  
Codi: S1253 Denominació: ajudes a persones beneficiàries del programa Eurodissea per la crisi sanitària per la Covid-19  
Import: 37.912,00 Beneficiaris previstos: persones físiques que es troben en els supòsits de fet del Decret 50/2020, de 17 d'abril, del Consell   
Regulació: Descripció i finalitat: pal·liar la situació de vulnerabilitat econòmica dels joves que no han pogut tornar a la Comunitat Valenciana o que no han pogut tornar a la regió europea d'origen.  
Concessió directa art. 168.1.c Llei 1/2015, de 6 de febrer.   
Decret 50/2020 del Consell Aportació Generalitat: 37.912,00  
 Aportació externa: 0  
  
  
  
València, 10 de juny de 2020.- El conseller d'Hisenda i Model Econòmic: Vicent Soler i Marco.